CELEX: 32010D0297
Language: lt
Date: 1274140800000
Title: 2010/297/CFSP: 2010 m. gegužės 18 d. Politinio ir saugumo komiteto sprendimas EUSEC/1/2010 dėl prie Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) prisidedančių valstybių komiteto įsteigimo

26.5.2010   
            
            
               LT
            
            
               Europos Sąjungos oficialusis leidinys
            
            
               L 127/14
            
         POLITINIO IR SAUGUMO KOMITETO SPRENDIMAS EUSEC/1/2010
   2010 m. gegužės 18 d.
   dėl prie Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) prisidedančių valstybių komiteto įsteigimo
   (2010/297/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas 2009 m. rugsėjo 15 d. Tarybos bendruosius veiksmus 2009/709/BUSP dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) (1), ypač į jų 10 straipsnio 3 dalį,
   kadangi:
   
               (1)
            
            
               Pagal Bendrųjų veiksmų 2009/709/BUSP 10 straipsnio 3 dalį Taryba įgaliojo Politinį ir saugumo komitetą (PSK) priimti reikiamus sprendimus dėl prie EUSEC RD Congo prisidedančių valstybių komiteto įsteigimo.
            
         
               (2)
            
            
               2001 m. birželio 15–16 d. Geteborgo Europos Vadovų Tarybos išvadose nustatytos trečiųjų valstybių indėlių į policijos misijas gairės ir sąlygos. 2002 m. gruodžio 10 d. Taryba patvirtino dokumentą „Konsultacijos dėl valstybių, kurios nėra ES narės, indėlio į ES civilines krizių valdymo operacijas ir jo sąlygų“, kuriame toliau buvo plėtojama trečiųjų valstybių dalyvavimo civilinėse krizių valdymo operacijose tvarka, įskaitant prisidedančių valstybių komiteto įsteigimą.
            
         
               (3)
            
            
               Prisidedančių valstybių komitetui teks svarbus vaidmuo kasdieniniame EUSEC RD Congo valdyme. Jis bus pagrindinis forumas, skirtas aptarti visoms su kasdieniniu misijos valdymu susijusioms problemoms. PSK, kuris atlieka misijos politinę priežiūrą ir jai strategiškai vadovauja, turi atsižvelgti į prisidedančių valstybių komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įsteigimas
   Šiuo sprendimu įsteigiamas prie Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) prisidedančių valstybių komitetas (toliau – Komitetas).
   2 straipsnis
   Funkcijos
   1.   Komitetas gali pareikšti nuomonę, į kurią atsižvelgia PSK, atliekantis EUSEC RD Congo politinę priežiūrą ir jai strategiškai vadovaujantis.
   2.   Komiteto įgaliojimai yra išdėstyti dokumente „Konsultacijos dėl valstybių, kurios nėra ES narės, indėlio į ES civilines krizių valdymo operacijas ir jo sąlygų“.
   3 straipsnis
   Sudėtis
   1.   Visos ES valstybės narės turi teisę dalyvauti Komiteto svarstymuose, bet tik prisidedančios valstybės dalyvauja kasdieniniame EUSEC RD Congo valdyme. EUSEC RD Congo dalyvaujančių trečiųjų valstybių atstovai gali dalyvauti Komiteto posėdžiuose. Europos Komisijos atstovas taip pat gali dalyvauti Komiteto posėdžiuose.
   2.   Komitetas reguliariai gauna informaciją iš misijos vadovo.
   4 straipsnis
   Pirmininkas
   Komitetui pirmininkauja Sąjungos vyriausiasis įgaliotinis užsienio reikalams ir saugumo politikai arba jo atstovas.
   5 straipsnis
   Posėdžiai
   1.   Pirmininkas reguliariai šaukia Komiteto posėdžius. Prireikus, pirmininko iniciatyva arba nario prašymu gali būti šaukiami neeiliniai posėdžiai.
   2.   Pirmininkas iš anksto išsiunčia preliminarią posėdžio darbotvarkę ir su posėdžiu susijusius dokumentus. Pirmininkas yra atsakingas už Komiteto diskusijų rezultatų pateikimą PSK.
   6 straipsnis
   Konfidencialumas
   1.   Pagal 2001 m. kovo 19 d. Tarybos sprendimą 2001/264/EB (2) Komiteto posėdžiams ir darbo tvarkai taikomi Tarybos saugumo nuostatai. Visų pirma Komiteto nariai turi turėti reikiamus leidimus dirbti su slapta informacija.
   2.   Komiteto svarstomiems klausimams taikoma profesinės paslapties pareiga, išskyrus atvejus, kai Komitetas vienbalsiai nusprendžia kitaip.
   7 straipsnis
   Įsigaliojimas
   Šis sprendimas įsigalioja jo priėmimo dieną.
   
      Priimta Briuselyje 2010 m. gegužės 18 d.
      
         
            Politinio ir saugumo komiteto vardu
         
         
            Pirmininkas
         
         C. FERNÁNDEZ-ARIAS
      
   
   
      (1)  OL L 246, 2009 9 18, p. 33.
   
      (2)  OL L 101, 2001 4 11, p. 1.